CELEX: 62021TN0764
Language: lt
Date: 2021-12-08 00:00:00
Title: Byla T-764/21: 2021 m. gruodžio 8 d. pareikštas ieškinys byloje Atesos medical ir kt. / Komisija

2022 2 28   
            
            
               LT
            
            
               Europos Sąjungos oficialusis leidinys
            
            
               C 95/39
            
         
      2021 m. gruodžio 8 d. pareikštas ieškinys byloje Atesos medical ir kt. / Komisija
      
      (Byla T-764/21)
      (2022/C 95/55)
      Proceso kalba: anglų
      
         Šalys
      
      
         Ieškovės: Atesos medical AG (Arau, Šveicarija) ir kitos 7 ieškovės, atstovaujamos lawyers M. Meulenbelt, B. Natens ir I. Willemyns
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti nepaskelbtą nežinomą dieną priimtą atsakovės sprendimą, kuriame klaidingai teigiama, kad Schweizerische Vereinigung für Qualitäts – und Management Systeme (toliau – SQS) paskyrimas medicinos prietaisų atitikties įvertinimo įstaiga, vadovaujantis Direktyva Nr. 93/42/EEB dėl medicinos prietaisų, baigėsi ir dėl to SQS nuo 2021 m. rugsėjo 28 d. nebėra įtraukta į Europos Komisijos Naujo požiūrio į notifikuotas ir paskirtas įstaigas duomenų bazę; ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė pažeidė SESV 296 straipsnį ir ESS 5 straipsnio 1 ir 2 dalis ir 13 straipsnio 2 dalį.
               
            
                  2.
               
               
                  Antrasis ieškinio pagrindas grindžiamas tuo, kad atsakovė piktnaudžiavo savo įgaliojimais.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė pažeidė SESV 218 straipsnio 9 dalį ir ES ir Šveicarijos konfederacijos susitarimo dėl atitikties įvertinimo abipusio pripažinimo (1) 8, 18, 19 ir 21 straipsnius, teisę būti išklausytam, įtvirtintą Pagrindinių teisių chartijos 41 straipsnio 2 dalyje, gynybos teises ir bendrąjį principą fraus omnia corrumpit.
                  
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovė pažeidė Reglamento (ES) Nr. 2017/745 (2) 120 straipsnį ir ES ir Šveicarijos konfederacijos susitarimo dėl atitikties įvertinimo abipusio pripažinimo 1 straipsnį (kartu su 20 straipsniu) ir 5 straipsnį, taip pat bendruosius veiksmingumo, teisinio saugumo ir teisėtų lūkesčių principus.
               
            
         (1)  Susitarimas tarp Europos bendrijos ir Šveicarijos Konfederacijos dėl atitikties įvertinimo abipusio pripažinimo – Baigiamasis aktas – Bendra deklaracija – Informacija apie septynių susitarimų su Šveicarijos konfederacija įsigaliojimo asmenų laisvo judėjimo, oro ir sausumos transporto, viešųjų pirkimų, mokslinio ir technologinio bendradarbiavimo, abipusio pripažinimo, susijusio su atitikties vertinimu ir prekybos žemės ūkio produktais srityse (OL L 114, 2002, p. 369; 2004 m. specialusis leidimas lietuvių k., 11 sk., 41 t., p. 407), iš dalies pakeistas 2017 m. gruodžio 22 d. pagal Europos bendrijos ir Šveicarijos Konfederacijos susitarimu dėl atitikties vertinimo abipusio pripažinimo įsteigto komiteto sprendimu Nr. 2/2017 dėl 2 skyriaus „Asmeninės apsaugos priemonės“, 4 skyriaus „Medicinos prietaisai“, 5 skyriaus „Dujiniai prietaisai ir katilai“ ir 19 skyriaus „Lynų kelio įrenginiai“ pakeitimų [2018/403] (OL L 72, 2018, p. 24).
      
         (2)  2017 m. balandžio 5 d. Europos Parlamento ir Tarybos reglamentas (ES) 2017/745 dėl medicinos priemonių, kuriuo iš dalies keičiama Direktyva 2001/83/EB, Reglamentas (EB) Nr. 178/2002 ir Reglamentas (EB) Nr. 1223/2009, ir kuriuo panaikinamos Tarybos direktyvos 90/385/EEB ir 93/42/EEB (Tekstas svarbus EEE) (OL L 117, 2017, p. 1).